เมื่อวันที่11ก.ยประจำเดือนมา แล้วมี พสพ.กันแบบสวมใส่หลั่งในแต่ไม่ได้กินยาคุม และวันที่ 18 ก.ย หลังประจำเดือนหาย ก็มี พสพ. หลั่งใน แต่ครั่งนี้กินยาคุมฉุกเฉินแบบ1เม็ด วันที่ 28 ก.ย มีเลือดออกมาแต่ออกมาแค่นิดเดียว ปกติประจำเดือนควรจะมาวันที่11ต.ค แต่ก็ยังไม่มา อยากจะทราบว่าท้องรึเปล่าคะ
สวัสดีค่ะ Jane,หากประจำเดือนมาวันที่ 11 ก.ย. แล้วได้มีเพศสัมพันธ์กันในวันนี้ ก็จะถือว่าอยู่ในระยะปลอดภัย โอกาสที่จะตั้งครรภ์นั้นแทบไม่มีส่วนการมีเพศสัมพันธ์ในวันที่ 18 ก.ย. ถือว่าเลยระยะปลอดภัยไปแล้ว โอกาสที่จะตั้งครรภ์นั้นอาจมีได้ แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%สำหรับเลือดที่ออกมาในวันที่ 28 ก.ย. น่าจะเป็นเลือดที่เกิดจากผลของยาคุมฉุกเฉินได้ เนื่องจากไม่ใช่ช่วงวันที่ที่ประจำเดือนควรจะมาส่วนการที่ประจำเดือนยังไทม่มาในวันที่ 11 ต.ค. ก็น่าจะเกิดจากผลของยาคุมฉุกเฉิน ที่ทำให้ประจำเดือนมาช้าได้ อย่างไรก็ตาม แนะนำควรลองตรวจหาการตั้งครรภ์ดูด้วย เพราะเลือดที่ออกในวันที่ 28 ก.ย. หากมีปริมาณที่น้อยมาก ก็อาจเป็นเลือดล้างหน้าเด็กก็ได้ แต่หากตรวจไม่พบการตั้งครรภ์ ก็ควรรอประจำเดือนต่อไปอีกซักระยะ ประจำเดือนก็จะมาในที่สุดค่ะ